Slovenská sanitka s pacientom uviazla v zápche v Brne. V zahraničí nemá právo prednostnej jazdy
Máte vypnuté reklamy
Vďaka financiám z reklamy prinášame kvalitné a objektívne informácie. Povoľte si prosím zobrazovanie reklamy na našom webe. Ďakujeme, že podporujete kvalitnú žurnalistiku.
BRNO / Veľmi dramatickú jazdu sanitkou zažil pacient, ktorého prevážali zo Slovenska na špecializované pracovisko do Prahy. Sanitka uviazla v ranných kolónach v blízkosti Brna a podľa českých zákonov tam nemá právo prednostnej jazdy.
Od rána bolo všetko zle. Ranná zápcha pri Brne a do toho dopravný kolaps po nehode piatich kamiónov. Slovenská sanitka potrebovala nutne prejsť s pacientom po transplantácii orgánov. V Čechách nemá zo zákona prednosť v jazde.
Volanie na tiesňovú linku okamžite zalarmovalo políciu, ktorá poslala hliadky na motorkách. "Dvojica policajtov na motorkách slovenskú sanitku vyhľadala a dlhými kolónami bezpečne previedla," informuje policajný hovorca Petr Vala. Vďaka spolupráci s českou políciou slovenská sanitka dorazila do pražskej špecializovanej nemocnice včas. Potransplantačná liečba mohla hneď začať.